Vanjaar is sy selfs ’n beter speler. Dié hulpdoel-verdediger is tot dusver in die reeks die speler wat die meeste onderskeppings gemaak het – altesame 40.
Die 28-jarige Pretorius se Lightning het nie die seisoen goed begin nie. Hy het sy eerste drie wedstryde verloor en was aan die onderkant van die punteleer. Min mense het die Lightning ’n kans gegee om die uitspeelrondes te haal.
“Verlede jaar was eintlik ’n voorsmakie – die spoed, intensiteit en vaardighede. Dit was ’n jaar van leer en ervaar. Ek voel ek het die seisoen beter aangepas en ook vinniger aangepas.”
Pretorius en Geva Mentor, die hoofdoel-verdediger, vorm ’n dodelike kombinasie onder die doelpaal en is ’n doring in die vlees van talle doele.